Faisal Halim

**Muhammad Faisal bin Abdul Halim** (lahir 7 Januari 1998) ialah pemain bola sepak profesional Malaysia yang bermain sebagai penyerang untuk kelab Selangor FC dan pasukan kebangsaan Malaysia. 

## Kerjaya

### Pulau Pinang FA
Faisal Halim merupakan pemain dalam skuad Piala Belia sebelum kemudiannya diserapkan ke skuad Piala Presiden Pulau Pinang. Penyertaannya dalam pasukan Belia Pulau Pinang pada 2015 di bawah ketua jurulatih, Noraffendi Taib, membawa kepada pemilihannya oleh barisan kejurulatihan Piala Presiden untuk menyertai skuad tersebut.

Beliau menjaringkan satu gol dalam penampilan pertamanya dalam kejohanan Piala Malaysia menentang PDRM FC, dengan Pulau Pinang tewas 2–3. Faisal turut dipanggil menjalani latihan bersama skuad senior sebagai persediaan menghadapi Piala Malaysia 2015. Penyertaannya dalam Piala Belia dan Piala Presiden menarik perhatian pihak pengurusan Pulau Pinang terhadap perkembangannya sebagai pemain.

### Pahang
Pada November 2015, Faisal menandatangani kontrak dengan Pahang, dan membantu pasukan memenangi Piala FA Malaysia 2018.

### Terengganu
Pada 6 Disember 2020, Faisal Halim menandatangani kontrak dengan Terengganu dan menyarung nombor 7 dalam musim 2021. Beliau menjaringkan gol pertamanya menentang Perak dalam kemenangan 2–0 di Stadium Ipoh.

### Selangor
Pada 22 Disember 2022, pengumuman dibuat bahawa Faisal telah berpindah ke Selangor dalam pertukaran bebas. Faisal menjaringkan gol pertamanya saat menentang KL City menerusi sepakan penalti. Selangor memenangi perlawanan tersebut 3-1.

## Kontroversi
### Serangan asid
Pada 5 Mei 2024, Faisal mengalami serangan asid di hadapan sebuah pusat beli-belah. Insiden ini berlaku beberapa hari selepas rakan sepasukan kebangsaannya Akhyar Rashid. Bagaimanapun suspek telah ditangkap. Menurut beberapa saksi, suspek sempat mengucapkan "Selamat maju jaya" kepada Faisal sebelum menyimbah asid. Akibat serangan itu, Selangor FC, yang sepatutnya berdepan juara Liga Super Malaysia 2023, Johor Darul Ta'zim pada Piala Sumbangsih pembukaan musim 2024, menarik diri daripada perlawanan atas faktor keselamatan.

Pada 22 Jun 2024, Faisal yang kini masih berehat dan mendapatkan rawatan selepas melalui pengalaman ngeri disimbah asid menerima kunjungan mengejut oleh bekas Perdana Menteri Mahathir Mohamad. Menurut Faisal menerusi satu hantaran di laman Facebooknya, kunjungan dari negarawan ulung itu tidak dijangka dan sangat mengejutkanya. Beliau dan keluarga amat berterima kasih dengan keprihatinan yang ditunjukkan oleh Mahathir yang sudi meluangkan masa untuk bertanya khabar mengenainya serta keluarga. padan

## Kehidupan peribadi
Faisal berkahwin dengan Nur Syazwani Mizuana Shahril pada 9 Mac 2019. Mereka mempunyai seorang anak, iaitu Khalish Aryan Faisal. Setelah 6 tahun perkahwinan, Faisal Halim sah bercerai talak dua pada 28 November 2025. Makamah mengesahkan talak dua apabila beliau dan isteri pernah bercerai pada 15 Jun 2025 yang lalu dan ini merupakan perceraian kali kedua. 

## Statistik kerjaya

### Pasukan

### Antarabangsa

**Faisal Halim** berjaya memenangi perlawanan dengan 1 goal yang menamatkan Kyrgyzstan dari peringkat 94 dalam FIFA melalui bantuan daripada Arif Aiman yang berjaya membuat "Comeback is Real" dalam perlawanan kelayakan tersebut.

## Pencapaian

#### Penang FC

* Piala Presiden Malaysia tempat ke–2: 2015

#### Pahang FC

* Piala FA Malaysia: 2018

#### Terengganu FC

* Liga Super Malaysia tempat ke–2: 2022
* Piala FA Malaysia tempat ke–2: 2022

#### Selangor FC

* Liga Super Malaysia tempat ke–2: 2023

#### Malaysia

* Piala Raja Thailand tempat ke–2: 2022
* Pestabola Merdeka tempat ke–2: 2023

#### Individu

* Anugerah Bola Sepak Kebangsaan Malaysia – FAN XI: 2022
* Kejohanan Bola Sepak ASEAN XI Terbaik: 2022
* Piala Asia AFC Gol Terbaik: 2023

### Kehormatan

*  :
** Pingat Kecemerlangan Sukan Selangor (PKS) 
** Darjah Kebesaran Ahli Sultan Sharafuddin Idris Shah (AIS)

## Rujukan

## Pautan luar